REPUBLIKA HRVATSKA
  ISTARSKA ŽUPANIJA
    OPĆINA MARČANA
         N a č e l n i k 
KLASA:944-02/26-01/15
URBORJ:2163-26-2-26-1
Marčana, 11. kolovoza 2026.

	                                                                 
          OPĆINSKOM VIJEĆU OPĆINE MARČANA
PREDSJEDNIKU DENISU DIKOVIĆU
- OVDJE -



[bookmark: _Hlk6919017]PREDMET: Prijedlog    Odluke   o   raspisivanju 
                     natječaja    za prodaju   nekretnine 
                   – dostavlja  se


	Na temelju članka 49. stavka 2. Poslovnika Općinskog vijeća Općine Marčana (“Službene novine Općine Marčana”, br. 7/09., 2/13.,  4/13- pročišćeni tekst i 3/21.), priloženo dostavljam prijedlog Odluke o raspisivanju natječaja za prodaju nekretnine k.č.br. 122/2 k.o. Krnica s obrazloženjem, te predlažem da se odlučivanje o tom prijedlogu uvrsti na dnevni red  slijedeće sjednice Općinskog vijeća Općine Marčana.

Za stručnog izvjestitelja o prijedlogu predmetne Odluke na sjednici Općinskog vijeća i radnih tijela Općinskog vijeća određujem Emanuela Vitasovića pročelnika Upravnog odjela za prostorno planiranje, zaštitu okoliša, komunalno gospodarstvo i izgradnju.

S poštovanjem, 
                                                                                                      OPĆINSKI NAČELNIK
                                                                                                           Predrag Pliško, v.r.















Na temelju članka 36. točke 18. Statuta Općine Marčana (“Službene novine Općine Marčana”, br. 7/09., 2/13., 4/13-pročišćeni tekst , 3/21. i 14/22.) i članka 8. stavka Odluke o uvjetima i postupku natječaja za prodaju nekretnina, osnivanje prava građenja i davanje u zakup građevinskog zemljišta ("Službene novine Grada Pule”, br. 3A/97. i “Službene novine Općine Marčana”, br. 4/06. i 7/09.), Općinsko vijeće Općine Marčana  je na sjednici održanoj dana  …………. 2026. godine, donijelo

O D L U K U
o raspisivanju natječaja za prodaju nekretnine

I.
Raspisat će se natječaj za prodaju nekretnine u vlasništvu Općine Marčana, i to:
[bookmark: _Hlk15385490]
	R
b.
	Naselje
	Katastarska
Općina
	Z. k. ul. Br.
	Čestica kat. Br. 
	Površina
u m2
	Početna
cijena EUR
	Jamčevina
EUR

	[bookmark: _Hlk25736735]1.
	Veliki Vareški
	Krnica
	24227
	122/2
	     772
	58.600,00
	15.000,00



Podaci o površini nekretnine utvrđeni su temeljem podataka iz katastra. 
Nekretnina se prodaje u viđenom stanju.

II.
Natječaj za prodaju nekretnina iz točke I ove Odluke  provest će se  usmenim nadmetanjem, u skladu s Odlukom o uvjetima i postupku natječaja za prodaju nekretnina, osnivanje prava građenja i davanje u zakup građevinskog zemljišta.
Natječaj za prodaju građevinskog zemljišta raspisat će, na temelju ove Odluke, Upravni odjel za prostorno planiranje, zaštitu okoliša, komunalno gospodarstvo i izgradnju Općine Marčana,  s time da će u natječaju, među ostalim, utvrditi: 
· da ponuditelj uplaćuje jamčevinu u iznosu navedenom  u točki I.,  te da je gubi ukoliko se u roku ne odazove pozivu za sklapanje ugovora o prodaji, odnosno ukoliko u roku ne plati prodajnu cijenu,
· da Općina Marčana zadržava pravo poništiti natječaj u cijelosti ili djelomično, u svakoj fazi postupka, bez posebnog obrazloženja te zadržava pravo neizbora najpovoljnijeg ponuditelja,
· da od objave  obavijesti o natječaju u “Glasu Istre” do dana usmenog javnog nadmetanja ne može biti manje od 8 dana,
· da će se tijekom roka za podnošenje ponuda zainteresiranima omogućiti očevid nekretnina koje  su predmet javnog natječaja,
· da je rok za sklapanje ugovora o prodaji pet dana od dobivanja pisanog poziva Općine Marčana za sklapanje tog ugovora, a rok plaćanja  osam dana od sklapanja ugovora o prodaji,
· da porez na promet nekretnina snosi kupac,
· da se uknjižba prava vlasništva u korist kupca odgađa do isplate pune kupoprodajne cijene.
III.
Ova Odluka stupa na snagu danom donošenja.

KLASA:944-02/26-01/15
URBORJ:2163-26-1-26-2
Marčana, ………….. 2026.
                OPĆINSKO VIJEĆE OPĆINE MARČANA
                                                                             PREDSJEDNIK
                                                                               Denis Diković


O b r a z l o ž e n j e

          Pravni temelj za donošenje predložene odluke nalazi se u članku 36. točki 18. Statuta Općine Marčana prema kojima Općinsko vijeće odlučuje o stjecanju i otuđivanju pokretnina i nekretnina Općine Marčana čija pojedinačna vrijednost prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, ili više od  1.000.000 (jedan milijun) kuna.
 Kako je, obzirom na ostvarenje općinskog proračuna za 2025. godinu,  općinski načelnik nadležan za odlučivanje o stjecanju i otuđivanju nekretnina u visini do 36.777,58 EUR, a prema procjeni ovlaštenog sudskog vještaka procijenjene vrijednosti nekretnina koje su predmet predložene Odluke prelazi navedeni iznos.
Prema odredbama Odluke o uvjetima i postupku natječaja za prodaju nekretnina, osnivanje prava građenja i davanje u zakup građevinskog zemljišta ("Službene novine Grada Pule”, br. 3A/97. i “Službene novine Općine Marčana”, br. 4/06. i 7/09.) tijelo nadležno za raspolaganje nekretninom kod prodaje nekretnina mora  početnu cijenu odrediti najmanje u iznosu procijenjene tržišne cijene od strane ovlaštenog sudskog vještaka. U slučaju da nekretnina ne bude prodana na natječaju za kupnju nekretnine, na svakom idućem natječaju početna cijena može se smanjiti za po 10%.   
Prodaja k.č.br. 122/2 k.o. Krnica planirana je Godišnjim planom upravljanja nekretninama na području Općine Marčana za 2026. godinu, a prihodi od prodaje nekretnina predviđeni su Proračunom Općine Marčana.
K.č.br. 122/2 k.o. Krnica nalazi se u građevinskom području naselja - neizgrađeni uređeni dio naselja Veliki Vareški, izvan zbijenog dijela naselja.
Prema procjeni stalnog sudskog vještaka za graditeljstvo i procjenu nekretnina Suada Kadrića,  procijenjena vrijednost predmetne parcele iznosi  58.600,00 EUR.
Obzirom na iznijeto, a kako postoji potreba da se novčana sredstva za tekuće investicijske projekte ostvare i na ovaj način, predlaže se da se donese odluka o prodaji navedene nekretnine. 



